Cal que signeu el formulari de sol·licitud amb un certificat digital qualificat
El termini de presentació de sol·licituds finalitza el 18 de juny del 2020.
En el formulari de sol·licitud s'autoritza a l'Institut Català de les Empreses Culturals a consultar d'ofici les dades establertes en el punt 7 de les Bases generals reguladores.
Per poder optar a les subvencions s'han de complir, a banda dels que preveu la base general 3, els requisits i les condicions següents:
a) Complir el Codi de bones pràctiques en l'àmbit de la creació i de la interpretació musicals, disponible a l'adreça d'Internet: http://www.gencat.cat/cultura/icic i a la seu de l'Institut Català de les Empreses Culturals, passatge de la Banca, 1-3, 08002 Barcelona.
b) Dur a terme l'activitat en la temporada que s'estén entre l'1 de setembre de l'any anterior al de concessió de la subvenció i el 31 d'agost de l'any de concessió de la subvenció.
No tenen la consideració de concerts els assaigs, ni tampoc els concerts que se celebrin en el marc d'actes privats, presentacions comercials, participació en lliurament de premis o actes commemoratius i els concerts d'orquestres joves vinculades.
d) Han d'intervenir en els concerts un nombre mínim de 7 intèrprets per actuació, excepte per a les tipologies c) i d) de la base 2.1, en què el nombre mínim d'intèrprets ha de ser de 5, i per a la tipologia h) de la base 2.1, en què el nombre mínim d'intèrprets ha de ser de 50.
e) Haver dut a terme l'activitat musical, com a mínim, durant les tres temporades anteriors a la de l'any de concessió de la subvenció.
f) Tenir dret a obtenir una subvenció per un import mínim de 4.000,00 euros després d'aplicar el sistema de determinació de la quantia que preveu la base 7.
g) Que l'activitat objecte de la subvenció es faci majoritàriament a Catalunya.
h) Els concerts que formin part de la temporada han de tenir un programa de mà o cartell.
Es consideren despeses subvencionables únicament les següents:
a) Despeses del personal artístic i dels serveis artístics contractats, imputable a l'activitat objecte de la sol·licitud (músics, solistes, director artístic, etc.): es computaran les retribucions brutes del personal laboral contractat pel sol·licitant i les despeses de Seguretat Social.
També se subvencionaran les despeses per caixets dels serveis artístics contractats.
No són subvencionables les dietes del personal al marge de les que estiguin incloses en les nòmines o les minutes/factures d'honoraris o caixets.
b) Despeses de l'equip directiu, de gestió, administratiu o comercial imputable a l'activitat objecte de la sol·licitud: es computaran les retribucions brutes del personal laboral contractat pel sol·licitant i les despeses de Seguretat Social.
També se subvencionaran les despeses per serveis de direcció, gestió, administració o comercials que siguin facturats al sol·licitant per part de personal autònom o societats.
No són subvencionables les dietes del personal al marge d'aquelles que es trobin incloses en les nòmines o les minutes/factures de serveis.
c) Despeses de producció de l'activitat objecte de la sol·licitud: es computaran les despeses d'allotjament i de desplaçaments necessaris per a la realització dels concerts.
Només s'acceptarà com a despesa de desplaçament els bitllets d'avió, tren, línies regulars d'autobusos i lloguer d'autocars.
Lloguer de partitures, faristols i altres elements imprescindibles per a la realització dels concerts, exclòs el vestuari; lloguer d'espais d'actuació; arrendament de material tècnic; contractació puntual de personal tècnic de so i d'il·luminació; lloguer i transport d'instruments; lloguer d'espais d'oficines, assaig o magatzem, i tarifes generals a favor de les entitats de gestió col·lectiva de drets de propietat intel·lectual.
Queden excloses les despeses d'adquisició de maquinari i el material d'oficina, incloses les fotocòpies.
d) Despeses de difusió de l'activitat objecte de la sol·licitud: es computaran les despeses de publicitat i promoció de l'activitat (programes, cartells, publicacions, etc.) i les despeses en pàgines web i noves tecnologies, sempre que no es tracti de l'adquisició de maquinari ni programari.
També s'accepten les despeses derivades de la producció d'enregistraments fonogràfics i videogràfics d'obres musicals.
e) La despesa derivada de la contractació dels serveis d'auditoria per elaborar el compte justificatiu amb informe d'auditoria, d'acord amb les bases generals 5.5 i 16.3.
Podeu consultar l'Estat del tràmit a l' Estat de les meves gestions (amb l'identificador del tràmit i el DNI/NIF)
Proposta de resolució provisional i documentació addicional
Finalitzat el termini de presentació de sol·licituds, l'Institut Català de les Empreses Culturals publicarà la proposta de resolució provisional de concessió al Tauler de la Seu electrònica de la Generalitat de Catalunya.
Les persones beneficiàries tindran 10 dies hàbils, a partir de l'endemà de la publicació, per presentar si s'escau:
a través de l'espai Estat de les vostres gestions
El procediment de concessió de les subvencions es tramita en règim de concurrència competitiva.
El termini màxim per dictar i notificar la resolució és de cinc mesos des de la publicació de la convocatòria.
Transcorregut aquest període, si no hi ha una resolució expressa, els/les sol·licitants poden entendre desestimades les seves sol·licituds per silenci administratiu.
Les comunicacions o notificacions a les persones interessades es realitza mitjançant la publicació de la resolució al tauler d'anuncis electrònic de la seu electrònica de la Generalitat de Catalunya ( https://tauler.seu.cat/inici.do? idens=1 ).
Es pot interposar un recurs d'alçada davant la persona titular del Departament de Cultura en el termini d'un mes a comptar de la publicació.
Les persones beneficiàries han de presentar la documentació justificativa a l'Àrea de Música de l'Institut Català de les Empreses Culturals fins al 15 de novembre de l'any de concessió de la subvenció.
La modalitat de justificació la determina l'import de la subvenció atorgada.
Per imports iguals o inferiors a 60.000,00 euros, s'ha de presentar un compte justificatiu simplificat, d'acord amb el que estableix la base general 16.2.b), i per imports superiors a 60.000 euros, un compte justificatiu amb aportació d'informe d'auditor, amb el contingut que estableix la base general 16.3.
Independentment de la modalitat de justificació escollida, aquesta ha d'anar acompanyada dels programes de mà o cartells, i qualsevol altre material promocional, publicitari o informatiu emprat en la campanya de difusió.